CNT ตั้งบ.ย่อยใหม่ “คริสเตียนีและนีลเส็นฯ” แตกไลน์ธุรกิจพลังงานทดแทน
CNT ตั้งบ.ย่อยใหม่ "คริสเตียนีและนีลเส็น เอนเนอร์จี โซลูชันส์" รุกธุรกิจให้บริการจัดหาทางออกด้านพลังงานทดแทน
11 ม.ค. 2562

บริษัท คริสเตียนีและนีลเส็น (ไทย) จำกัด (มหาชน) หรือ CNT เปิดเผยข้อมูลผ่านระบบสารสนเทศตลาดหลักทรัพย์แห่งประเทศไทย (SET) ระบุว่า ที่ประชุมคณะกรรมการของบริษัทฯ ครั้งที่ 442 ซึ่งประชุมเมื่อวันที่ 11 ม.ค. 2562 ได้มีมติอนุมัติการเข้าลงทุนในธุรกิจประเภทใหม่ กล่าวคือ ธุรกิจพลังงานทดแทนในการให้บริการจัดหาทางออกทางด้านพลังงาน (การลงทุน) ผ่านทางบริษัทย่อยที่จะจัดตั้งขึ้นใหม่ (บริษัทย่อย) โดยบริษัทฯ จะถือหุ้นในสัดส่วน 85% ได้แก่ บริษัท คริสเตียนีและนีลเส็น เอนเนอร์จี โซลูชันส์ จำกัด (Christiani &amp; Nielsen Energy Solotions Company Limited) 
โดยจดตั้งที่ประเทศไทย โดยให้บริการในการจัดหาทางออกทางด้านพลังงานแสงอาทิตย์ พลังงานลม และพลังงานทดแทนอื่นๆ ด้วยทุนจดทะเบียน 10,000,000 บาท จากเงินสดสำรองภายในของบริษัท โดยบริษัทฯถือหุ้นในสัดส่วน 85%
ทั้งนี้ เพื่อก้าวเข้าสู่และช่วงชิงโอกาสทางธุรกิจในธุรกิจพลังงานแสงอาทิตย์ พลังงานลม และพลังงานทดแทนอื่นๆ เพื่อสร้างความหลากหลายให้แก่ธุรกิจหลักของบริษัทฯ กล่าวคือ ธุรกิจก่อสร้างซึ่งปัจจุบันมีสภาพการแข่งขันในตลาดที่สูงมาก
ขณะที่ผลประโยชน์ในการลงทุน คือผลตอบแทนทางการเงิน การขจัดความเสี่ยงจากการมีธุรกิจเดียว และ เพื่อสร้างชื่อเสียงให้แก่บริษัทฯ โดยการก้าวเข้าสู่ธุรกิจแห่งอนาคต